Document ID: 31993R3301

ΚΑΝΟΝΙΣΜΟΣ (ΕΚ) αριθ. 3301/93 ΤΟΥ ΣΥΜΒΟΥΛΙΟΥ της 29ης Νοεμβρίου 1993 για το άνοιγμα και τον τρόπο διαχείρισης κοινοτικών δασμολογικών πσοστώσεων για ορισμένους οίνους καταγωγής Ουγγαρίας και Ρουμανίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι με τις συμφωνίες υπό μορφή ανταλλαγής επιστολών μεταξύ, αφενός, της Ευρωπαϊκής Κοινότητας και, αφετέρου, της Δημοκρατίας της Ουγγαρίας και της Ρουμανίας, που εγκρίθηκαν με τις αποφάσεις του Συμβουλίου της 23ης Νοεμβρίου 1993 (1), η Κοινότητα ανέλαβε τη δέσμευση να ανοίγει δασμολογικές ποσοστώσεις με μειωμένους δασμούς για ορισμένους οίνους καταγωγής των εν λόγω χωρών- ότι η πρόσβαση σε αυτές τις ποσοστώσεις προορίζεται για τους εν λόγω οίνους εφόσον συνοδεύεται από βεβαίωση που εξέδωσε ένας επίσημος οργανισμός αναγνωρισμένος και από τα δύο μέρη, που πιστοποιεί ότι οι εν λόγω οίνοι είναι σύμφωνοι με αυτούς που αναφέρονται στη συμφωνία και προέρχονται από τις εν λόγω χώρες-
ότι αυτές οι ποσοστώσεις πρέπει να ανοιχθούν σε ετήσια βάση για περίοδο που εκτείνεται από την 1η Ιανουαρίου έως τις 31 Δεκεμβρίου- ότι, δεδομένου ότι οι συμφωνίες αρχίζουν να ισχύουν μετά την 1η Ιανουαρίου 1993, οι ετήσιες ποσότητες ποσόστωσης πρέπει να προσαρμοστούν κατά χρονική αναλογία-
ότι ενδείκνυται, ιδίως, να εξασφαλιστεί η ισότιμη και συνεχής πρόσβαση όλων των ενδιαφερομένων στις εν λόγω ποσοστώσεις και η αδειάλειπτη εφαρμογή του ποσοστού που προβλέπουν αυτές σε όλες τις εισαγωγές ή επανεισαγωγές των προϊόντων που ανταποκρίνονται στις προϋποθέσεις σε όλα τα κράτη μέλη, μέχρι εξάντλησης των ποσοστώσεων-
ότι εναπόκειται στην Κοινότητα να αποφασίζει για το άνοιγμα δασμολογικών ποσοστώσεων σε εκτέλεση των διεθνών υποχρεώσεών της- ότι, εντούτοις, προκειμένου να εξασφαλιστεί η αποτελεσματικότητα της κοινής διαχείρισης των ποσοστώσεων αυτών, τίποτα δεν αντιτίθεται στο να επιτραπεί στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές- ότι ο τρόπος αυτός διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί το βαθμό εξάντλησης των ποσοστώσεων και να ενημερώνει σχετικά τα κράτη μέλη-
ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετικά με τη διαχείριση των ποσοτήτων που λαμβάνονται από αυτήν την οικονομική ένωση είναι δυνατόν να διενεργείται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η έως τις 31 Δεκεμβρίου 1993 και με την επιφύλαξη της παραγράφου 2, οι τελωνειακοί δασμοί που εφαρμόζονται κατά την εισαγωγή των προϊόντων καταγωγής Ουγγαρίας και Ρουμανίας που περιγράφονται παρακάτω αναστέλλονται στα επίπεδα και στο όριο των δασμολογικών ποσοστώσεων που αναφέρονται ως προς καθένα από αυτά:
α) Οίνοι καταγωγής Ουγγαρίας:
(4)(5) 09.7007 ex 2204 29 Οίνοι από νωπά σταφύλια 5 833 09.7009 ex 2204 10 Αφρώδεις οίνοι ποσότητας σε δοχεία, με περιεχόμενο που δεν υπερβαίνει τα 2 λίτρα 208 09.7011 ex 2204 21 Οίνοι ποιότητας, συμπεριλαμβανομένων των οίνων υψηλής ποιότητας που φέρουν τη γεωγραφική ένδειξη "Tokaj", καθώς και των οίνων που φέρουν την ονομασία "Tajbor 9 583 80
β) Οίνοι καταγωγής Ρουμανίας:
(6)(7) 09.7013 ex 2204 10 ex 2204 21 ex 2204 29 Οίνοι από νωπά σταφύλια, συμπεριλαμβανομένων των οινοπνευματωδών κρασιών και των επιδορπίων οίνων 9 167 80
2. Οι δασμολογικές ποσοστώσεις που αναφέρονται στην παράγραφο 1 προορίζονται για τους οίνους που συνοδεύονται από έγγραφο VI 1 ή απόσπασμα VI 2, που καταρτίζεται σύμφωνα με τον κανονισμό (ΕΟΚ) αριθ. 3590/85 (1). Το έγγραφο VI 1 πρέπει να περιλαμβάνει στο τετραγωνίδιο αριθ. 15 μία από τις ακόλουθες ενδείξεις, από μέρους του ουγγρικού οργανισμού: α) ποσόστωση αριθ. 09.7009: "Πιστοποιείται ότι ο οίνος που αποτελεί αντικείμενο του παρόντος εγγράφου είναι αφρώδης οίνος ποιότητας, κατά την έννοια του ουγγρικού αμπελοοινικού νόμου αριθ. 36/1970 και του κανονισμού εφαρμογής αριθ. 40/1977 (ΜΕΜ), όπως τροποποιήθηκε από τους κανονισμούς αριθ. 7/1990 (FM) και αριθ. 23/1992 (FM)." β) ποσόστωση αριθ. 09.7011: "Πιστοποιείται ότι ο οίνος που αποτελεί αντικείμενο του παρόντος εγγράφου είναι οίνος ποιότητας, συμπεριλαμβανομένου του οίνου υψηλής ποιότητας που έχει τη γεωγραφική ονομασία "Tokaj", καθώς και του οίνου που έχει την ονομασία "Tajbor" (country wine), κατά την έννοια του ουγγρικού αμπελοοινικού νόμου αριθ. 36/1970 και του κανονισμού εφαρμογής αριθ. 40/1977 (ΜΕΜ), όπως τροποποιήθηκε από τους κανονισμούς αριθ. 7/1990 (FM) και αριθ. 23/1992 (FM)." Εξάλλου, οι εν λόγω οίνοι εξακολουθούν να υπόκεινται στην υποχρέωση τήρησης των τιμών αναφοράς "ελεύθερο στα σύνορα". Για να εφαρμοσθούν δασμολογικές ποσοστώσεις στους εν λόγω οίνους, πρέπει να τηρείται το άρθρο 54 του κανονισμού (ΕΟΚ) αριθ. 822/87 (3).
Άρθρο 2
Η διαχείριση των δασμολογικών ποσοστώσεων που αναφέρονται στο άρθρο 1 από την Επιτροπή η οποία δύναται να λαμβάνει κάθε χρήσιμο διοικητικό μέτρο για να εξασφαλίσει αποτελεσματική διαχείριση.
Άρθρο 3
Εάν ένας εισαγωγέας προσκομίσει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη από την ποσόστωση ποσότητας που αντιστοιχεί στις ανάγκες αυτές. Οι αιτήσεις για ανάληψη, με την ένδειξη της ημερομηνίας αποδοχής των εν λόγω διασαφήσεων, διαβιβάζονται χωρίς καθυστέρηση στην Επιτροπή. Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το επιτρέπει το διαθέσιμο υπόλοιπο. Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει στην ποσόστωση. Εάν οι ζητούμενες ποσότητες, είναι μεγαλύτερες από το διαθέσιμο υπόλοιπο της ποσόστωσης, η κατανομή γίνεται κατ' αναλογία των αιτήσεων. Η Επιτροπή ενημερώνει τα κράτη μέλη σχετικά με τις πραγματοποιηθείσες αναλήψεις.
Άρθρο 4
Τα κράτη μέλη εξασφαλίζουν στους εισαγωγείς των εν λόγω προϊόντων την ισότιμη και συνεχή πρόσβαση στις ποσοστώσεις, εφόσον το επιτρέπει το υπόλοιπο της ποσόστωσης.
Άρθρο 5
Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την 1η Δεκεμβρίου 1993.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Νοεμβρίου 1993.

Labels: 3
18
17